b'\n_START_ARTICLE_\nZorii nop\xc8\x9bii\n_START_SECTION_\nOmenirea \xc3\xaen secolul al XXVII-lea\n_START_PARAGRAPH_\n\xc3\x8en trilogia Zorii nop\xc8\x9bii, omenirea - de\xc8\x99i unit\xc4\x83 \xc3\xaentr-o organiza\xc8\x9bie numir\xc4\x83 Confedera\xc8\x9bia - s-a divizat \xc3\xaen dou\xc4\x83 p\xc4\x83r\xc8\x9bi mari, adami\xc8\x99tii \xc8\x99i edeni\xc8\x99tii. Economia este dominat\xc4\x83 de edeni\xc8\x99ti, care men\xc8\x9bin un monopol puternic asupra Confedera\xc8\x9biei recolt\xc3\xa2nd heliu 3 din gigantele gazoase. Resursa este folosit\xc4\x83 de toate navele adamiste ca \xc8\x99i combustibil principal. Folosirea celeilalte surse de energie majore, antimateria, este ilegal\xc4\x83 din cauza poten\xc8\x9bialului ei militar devastator, iar posesia \xc8\x99i producerea ei este o crim\xc4\x83 capital\xc4\x83.\n_START_SECTION_\nCultura adamist\xc4\x83\n_START_PARAGRAPH_\nAdami\xc8\x99tii sunt cel mai numeros dintre cele dou\xc4\x83 grupuri \xc8\x99i se consider\xc4\x83 a fi oamenii normali. Ei folosesc unele \xc3\xaembun\xc4\x83t\xc4\x83\xc8\x9biri genetice, dar nu agreeaz\xc4\x83 \xc3\xaen general folosirea "bitek"-urilor (tehnologii bio-organice) \xc3\xaen cultura lor. Ei reprezint\xc4\x83 un grup vast de oameni apar\xc8\x9bin\xc3\xa2nd unor culturi \xc8\x99i istorii diverse \xc8\x99i, \xc3\xaen sens larg, cuprind orice om care nu este edenist. Majoritatea adami\xc8\x99tilor, care sunt religio\xc8\x99i m\xc4\x83car cu numele, nu folosesc bitekurile deoarece acestea au fost interzise de Pap\xc4\x83 \xc3\xaen secolul XXI. \xc3\x8en schimb, apeleaz\xc4\x83 la nanotehnologie, la care se refer\xc4\x83 folosind terminologia "nanonice". Nanonicele \xc3\xaendeplinesc multe dintre realiz\xc4\x83rile psihologice ale bitekurilor, iar cele dou\xc4\x83 tehnologii sunt relativ compatibile. Navele adamiste folosesc motoare bazate pe fuziune, ceea ce face ca cea mai mare parte a economiei umane s\xc4\x83 se bazeze pe proliferarea Heliului 3. Folosirea motoarelor superluminice le permite adami\xc8\x99tilor s\xc4\x83 colonizeze sisteme stelare, lucru realizat at\xc3\xa2t pe planete, c\xc3\xa2t \xc8\x99i pe asteroizi.\n_START_SECTION_\nCultura edenist\xc4\x83\n_START_PARAGRAPH_\nEdeni\xc8\x99tii reprezint\xc4\x83, \xc3\xaen principiu, o singur\xc4\x83 cultur\xc4\x83. Ei sunt o societate idealizat\xc4\x83, egalitarist\xc4\x83, utopic\xc4\x83 \xc8\x99i, de\xc8\x99i nu crede \xc3\xaen practicile religioase, nu le interzice. Majoritatea edeni\xc8\x99tilor tr\xc4\x83iesc \xc3\xaen sta\xc8\x9bii spa\xc8\x9biale gigantice numite \'habitate\', care orbiteaz\xc4\x83 gigante gazoase. Fiecare habitat individual este un organism viu, con\xc8\x99tient, fiind arbitrul comunit\xc4\x83\xc8\x9bii sale. Habitatele nu pot fi mituite, sunt judec\xc4\x83tori impar\xc8\x9biali \xc8\x99i sunt con\xc8\x99tiente de aproape tot ce se petrece \xc3\xaen interiorul lor \xc8\x99i \xc3\xaen imediata vecin\xc4\x83tate. Cel mai important aspect al fiec\xc4\x83rui edenist este folosirea afinit\xc4\x83\xc8\x9bii. Afinitatea este o form\xc4\x83 avansat\xc4\x83 de comunicare mental\xc4\x83, similar\xc4\x83 conceptului actual de telepatie. Afinitatea le permite edeni\xc8\x99tilor s\xc4\x83 comunice \xc3\xaentre ei \xc8\x99i cu tehnologia lor (numit\xc4\x83 bitek). Spre deosebire de cultura adamist\xc4\x83, care este \xc3\xaemp\xc4\x83r\xc8\x9bit\xc4\x83 \xc3\xaen mai multe unit\xc4\x83\xc8\x9bi politice, edeni\xc8\x99tii formeaz\xc4\x83 o singur\xc4\x83 entitate guvernamental\xc4\x83 cunoscut\xc4\x83 sub numele de Consens. Consensul este format din to\xc8\x9bi edeni\xc8\x99tii dornici s\xc4\x83 se al\xc4\x83ture unii altora \xc3\xaentr-o con\xc8\x99tiin\xc8\x9b\xc4\x83 colectiv\xc4\x83 temporar\xc4\x83, ceea ce permite reprezentarea direct\xc4\x83 a \xc3\xaentregii popula\xc8\x9bii \xc3\xaen luarea deciziilor guvernamentale. \xc3\x8en momentul mor\xc8\x9bii, edeni\xc8\x99tii pot folosi afinitatea pentru a-\xc8\x99i transfera amintirile \xc8\x99i personalitatea \xc3\xaentr-un dintre navele sau habitatele lor bitek, unde, dup\xc4\x83 multe secole, devin treptat parte integrant\xc4\x83 a personalit\xc4\x83\xc8\x9bii habitatului. \xc8\x9ain\xc3\xa2nd cont c\xc4\x83 habitatele au o durat\xc4\x83 de via\xc8\x9b\xc4\x83\xc4\x83 de milenii, acest lucru este privit ca o form\xc4\x83 de nemurire. Nici un habitat nu a murit \xc3\xaenc\xc4\x83 de b\xc4\x83tr\xc3\xa2ne\xc8\x9be (\xc8\x99i nici nu o va face, timp de milenii), av\xc3\xa2nd oricum posibilitatea de a-\xc8\x99i transfera amintirile \xc8\x99i personalitatea altui habitat dac\xc4\x83 ar fi s\xc4\x83 moar\xc4\x83. Religiile adamiste resping acest\xc4\x83 \xc3\xaencercare de a evita judecata divin\xc4\x83 a sufletului dup\xc4\x83 moarte, aceasta fiind cauza de baz\xc4\x83 a schismei dintre culturile adamiste \xc8\x99i edeniste._NEWLINE_Edeni\xc8\x99tii au acces la c\xc4\x83l\xc4\x83toria cu viteze superluminice prin intermediul unor creaturi bitek g\xc3\xa2nditoare uria\xc8\x99e, numite "\xc8\x99oimi de vid". Acestea, \xc3\xaempreun\xc4\x83 cu echipajele lor, creeaz\xc4\x83 o vast\xc4\x83 armada de nave comerciale edeniste, care opereaz\xc4\x83 \xc3\xaen Confedera\xc8\x9bie \xc8\x99i constituie o parte important\xc4\x83 a Marinei Confedera\xc8\x9biei. \xc8\x98oimii de vid se nasc \xc8\x99i tr\xc4\x83iesc \xc3\xaen vidul spa\xc8\x9bial, fiind acorda\xc8\x9bi la fluctua\xc8\x9biile c\xc3\xa2mpurilor magnetice \xc8\x99i energetice din jurul lor \xc8\x99i pot genera \xc8\x99i controla cu precizie un c\xc3\xa2mp de distorsiune pentru a manipula spa\xc8\x9biul \xc3\xaenconjur\xc4\x83tor. Manipul\xc3\xa2nd spa\xc8\x9biul \xc3\xaen acest fel, \xc8\x99oimii de vid pot deschide g\xc4\x83uri de vierme prin care sar instantaneu pe distan\xc8\x9be lungi (mul\xc8\x9bi ani-lumin\xc4\x83). Alt efect al c\xc3\xa2mpului de distorsiune este abilitatea de a afecta gravita\xc8\x9bia \xc3\xaentr-un \xc8\x99i \xc3\xaen jurul unui \xc8\x99oim de vid, lucru folosit pentru a reduce efectele asupra echipajului cauzate de manevrele executate \xc3\xaen condi\xc8\x9bii de gravita\xc8\x9bie ridicat\xc4\x83. Cu ajutorul puterii c\xc3\xa2mpurilor lor de distorsiune, \xc8\x99oimii de vid pot dob\xc3\xa2ndi o vitez\xc4\x83 \xc8\x99i o manevrabilitate de neatins pentru orice nav\xc4\x83 adamist\xc4\x83 (cu excep\xc8\x9bia celor propulsate de ilegala \xc8\x99i extrem de periculoasa antimaterie)._NEWLINE_Edeni\xc8\x99tii \xc3\xae\xc8\x99i modific\xc4\x83 genetic foarte mult copii, gena care permite afinitatea fiind inoculat\xc4\x83 din momentul concep\xc8\x9biei. Ei folosesc \xc8\x99i "servitori" modifica\xc8\x9bi, ace\xc8\x99tia fiind \xc3\xaen general cimpanzei dota\xc8\x9bi cu afinitate care \xc3\xaendeplinesc sarcini de rutin\xc4\x83 \xc8\x99i le permit edeni\xc8\x99tilor s\xc4\x83 se concentreze pe problemele mai importante. Edeni\xc8\x99tii extrag rarul izotop heliu 3 din gigantele gazoase, folosindu-l apoi pentru propulsia cu fuziune.\n_START_SECTION_\nTeme\n_START_PARAGRAPH_\nPovestea descrie sute de civiliza\xc8\x9bii, rase \xc8\x99i specii de pe mii de lumi. De\xc8\x99i nu \xc3\xaei prezint\xc4\x83 cititorului o tem\xc4\x83 singular\xc4\x83 sau un scop implicit, ea demonstreaz\xc4\x83 c\xc4\x83, \xc3\xaen ciuda dezvolt\xc4\x83rii remarcabile \xc3\xaen tehnologie \xc8\x99i societate a civiliza\xc8\x9biei umane, suntem fundamental aceia\xc8\x99i. Confedera\xc8\x9bia este descris\xc4\x83 de Zeul Adormit ca un stat al clasei de mijloc, care sufer\xc4\x83 de pe urma r\xc4\x83zboiului, genocidului, distrugerii mediului, crimelor abominabile \xc8\x99i l\xc4\x83comiei, lucru exemplificat perfect de P\xc4\x83m\xc3\xa2nt ca centru putred al Confedera\xc8\x9biei. Pe de alt\xc4\x83 parte, perspectiva raselor extraterestre, a navelor stelare, a ingineriei genetice \xc8\x99i a lumilor locuibile este extrem de optimist\xc4\x83, f\xc4\x83c\xc3\xa2nd din Confedera\xc8\x9bie o er\xc4\x83 de aur a omenirii._NEWLINE_O tem\xc4\x83 prezent\xc4\x83 \xc3\xaen poveste este aceea a dualit\xc4\x83\xc8\x9bii (de exemplu aceea dintre adami\xc8\x99ti vs edeni\xc8\x99ti, tyrathca vs mosdva). Fiecare parte a dualit\xc4\x83\xc8\x9bii reprezint\xc4\x83 o diviziune a naturii individuale. Edeni\xc8\x99tii reprezint\xc4\x83 natura logic\xc4\x83 a omenirii, \xc3\xaen timp ce adami\xc8\x99tii o reprezint\xc4\x83 pe cea emo\xc8\x9bional\xc4\x83, c\xc3\xa2nd, de fapt, omenirea este un \xc3\xaentreg al ambelor. Tyrathca reprezint\xc4\x83 permanen\xc8\x9ba, \xc3\xaen timp ce mosdva reprezint\xc4\x83 creativitatea.\n_START_SECTION_\nOpinii critice\n_START_PARAGRAPH_\nScience Fiction Chronicle consider\xc4\x83 trilogia Zorii nop\xc8\x9bii \xe2\x80\x9ecel mai m\xc4\x83re\xc8\x9b act creativ \xc3\xaen domeniul SF de c\xc3\xa2nd Babylon 5 a m\xc4\x83turat p\xc3\xa2nzele de p\xc4\x83ianjen de pe Star Trek\xe2\x80\x9d. Science Fiction Weekly o descrie ca \xe2\x80\x9espace opera uria\xc8\x99\xc4\x83 \xc8\x99i tumultuoas\xc4\x83, care are c\xc3\xa2te ceva pentru fiecare... Universul lui Hamilton nu poate s\xc4\x83 \xc3\xaencap\xc4\x83 \xc3\xaentr-un singur volum. Sunt prea mul\xc8\x9bi eroi pe care s\xc4\x83-i \xc3\xaendr\xc4\x83gim, tic\xc4\x83lo\xc8\x99i pe care s\xc4\x83-i detest\xc4\x83m \xc8\x99i lumi pe care s\xc4\x83 le explor\xc4\x83m\xe2\x80\x9d. La r\xc3\xa2ndul s\xc4\x83u, Locus crede c\xc4\x83 este \xe2\x80\x9eo serie care \xc3\xaendepline\xc8\x99te una dintre principalele misiuni ale science fiction-ului \xc8\x99i ale literaturii \xc3\xaen general: creeaz\xc4\x83 o lume la scara lumii reale \xc8\x99i \xc3\xaei confer\xc4\x83 aceea\xc8\x99i complexitate\xe2\x80\x9d._NEWLINE_Entertainment Weekly apreciaz\xc4\x83 c\xc4\x83 \xe2\x80\x9earareori literatura science-fiction a produs o serie at\xc3\xa2t de bogat\xc4\x83, satisf\xc4\x83c\xc4\x83toare \xc8\x99i realmente uria\xc8\x99\xc4\x83 ca volum\xe2\x80\x9d, iar Isaac Asimov\'s Science Fiction Magazine face urm\xc4\x83toarea compara\xc8\x9bie: \xe2\x80\x9ePrecum George R. R. Martin \xc3\xaen fantasy, Hamilton a demonstrat \xc3\xaen SF cum se poate spune o poveste impresionant\xc4\x83\xe2\x80\x9d._NEWLINE_San Francisco Chronicle o catalogheaz\xc4\x83 drept \xe2\x80\x9euna dintre seriile favorite ale fanilor, nu numai datorit\xc4\x83 intrigii \xc8\x99i a r\xc4\x83sturn\xc4\x83rilor incredibile de situa\xc8\x9bii, ci \xc8\x99i pentru bog\xc4\x83\xc8\x9bia universului imaginat\xe2\x80\x9d. SF Site merge mai departe \xc8\x99i prevede c\xc4\x83 \xe2\x80\x9eTrilogia Zorii nop\xc8\x9bii va deveni \xc3\xaen cur\xc3\xa2nd un titlu clasic \xc3\xaen literatura SF\xe2\x80\x9d.'